שרון רופא אופיר

שרון אסתר רופא אופיר (נולדה בי"ח בכסלו תשל"א, 16 בדצמבר 1970) היא עיתונאית ואשת ציבור ישראלית, שהייתה חברת הכנסת מטעם "ישראל ביתנו" ויו"ר מטה הנשים במפלגה, עיתונאית קבוצת ידיעות אחרונות, מרצה לתקשורת וסגנית ראש מועצת קריית טבעון.<ref name=":0"></ref><ref name=":1" /><ref></ref>

==ביוגרפיה==
שרון נולדה ב־1970 ליוסף ולתמר רופא שעסקו בחינוך. מצד אביה היא דור עשרים בארץ ישראל, ואילו משפחת אִמה עלתה מאיראן הקאג'ארית בשנות העלייה השלישית. שרון גדלה והתחנכה בקריית טבעון, בנעוריה למדה בתיכון אורט המקומי, ובהמשך שירתה בחדר המבצעים של פיקוד הדרום. השלימה תואר ראשון במשפטים, בסוציולוגיה ובאנתרופולוגיה ותואר שני בתקשורת, שניהם מאוניברסיטת חיפה. בנוסף למדה פרסום באיגוד המפרסמים בישראל וסיימה את לימודיה בהצטיינות.<ref name=":0" />

בשנת 1998 החלה את דרכה ככתבת המשפט והפלילים של "כל העמק והגליל" בידיעות תקשורת, תפקיד בו שימשה עד שנת 2001. בשנים 2000–2005 היא הרצתה בחוג לתקשורת של מכללות עמק יזרעאל וכנרת, ובמקביל החלה להעביר מבזקים לאתר ynet שהקימה אז קבוצת ידיעות.<ref name=":1"></ref> ב־2001 היא קודמה לתפקיד כתבת ynet בצפון, ובשנת 2010 עברה לכתוב במגזין לאשה של הקבוצה.<ref></ref> על פעילותה ב־ynet זכתה בפרס "עיתונאית העשור" מאגודת העיתונאים בחיפה ובצפון.<ref name=":0" /> בהמשך לסיקור פרשיית רצח תאיר ראדה מ־2006 והלאה היא הוציאה ב־2018 את הספר "תאיר: המסע של אילנה ראדה בעקבות האמת".<ref></ref>

לקראת הבחירות לרשויות המקומיות בישראל ב-2018 התאחדה תחתיה סיעת יש עתיד ביישוב מגוריה קריית טבעון, והיא התמודדה לראשות המועצה.<ref></ref> למעשה, זכתה למושב בודד במועצה, ירידה מ־2 המושבים של יש עתיד, ול־7% בלבד לראשות העיר.<ref>[https://sevev.moin.gov.il תוצאות יום הבחירות] באתר משרד הפנים</ref> לאחר בחירת עידו גרינבלום לראשות העיר בסיבוב השני, היא מונתה לסגניתו ולאחראית קשרי ממשל ושוויון מגדרי, ובנוסף הקימה את ועדת הוותיקים בעיר ועמדה בראשה.<ref></ref>

במהלך הקדנציה הייתה ממייסדות פורום "טבעונא – תושוות למען שוויון" והעבירה במליאת המועצה את האמנה לרשות שווה, הכוללת הכנסת תוכנית לשוויון מגדרי מגיל הגן ועד יב ועוד.<ref></ref> בנוסף, היא חברת המטה האסטרטגי של מנל"א – מועצת נשים לביטחון אזרחי, המקדמת הבאת קול נשי בפני מקבלי ההחלטות.<ref></ref> במערכת הבחירות לכנסת העשרים ושלוש התמודדה במקום השני ברשימת "קול הנשים", שלא נכנסה לכנסת.

=== הכנסת ה-24 ===
במערכת הבחירות לכנסת העשרים וארבע הוצבה במקום 11 ברשימת "ישראל ביתנו" ובראש מטה הנשים של המפלגה,<ref>[https://www.gov.il/BlobFolder/guide/election-committee-history/he/history_election-dates_knesset24-cand.pdf ילקוט הפרסומים 9476: רשימות המועמדים לכנסת העשרים וארבע] (עמ' 4258), מרץ 2021</ref> במסגרתו יזמה הכנסת פרק על נשים לחזון המפלגה.<ref></ref> המפלגה זכתה לשבעה מנדטים וכך לא נכנסה רופא אופיר לכנסת.<ref name=":0" /> עם הרחבת החוק הנורווגי ביולי 2021, מונו ארבעה חברי מפלגה לשרים והפסיקו את כהונתם בכנסת במסגרת החוק הנורווגי, וב־5 באוגוסט היא החלה לכהן כחברת כנסת.<ref></ref> ב־22 בפברואר 2022 הודיע אלי אבידר שבכוונתו להתפטר מן הממשלה ולחזור לכהן בכנסת, וכך הסתיימה כהונתה של רופא אופיר בכנסת לאחר כחצי שנה.<ref></ref> ב־15 באוגוסט 2022 הודיע אבידר על התפטרותו מהכנסת וכך שבה רופא אופיר ומילאה את מקומו.<ref></ref>

בפועלה בכנסת רופא אופיר הייתה חברה בוועדת הפנים והגנת הסביבה, הוועדה לקרן העושר, הוועדה לעובדים זרים ווועדת הכלכלה. היא הקימה את השדולה לקידום הפריפריה, ולקידום יוצאים ויוצאות בשאלה, הייתה יו"ר שותפה בשדולה לקידום נשים בפריפריה. כמו כן הייתה חברת שדולה בשדולה למען הבדואים הצפון, השדולה לקידום ושוויון החברה הדרוזית בישראל וראש קבוצת הידידות קרואטיה ישראל.<ref></ref>בנוסף הייתה חברת משלחת ה-IPU (Inter parliamentary union) ייצגה את הכנסת באו"ם בכנס בנושא קידום שוויון מגדרי כבסיס ליציבות שלטונית.<ref></ref> היא קידמה את נושא ההתנדבות בחקלאות ותקצוב החקלאות הצעירה ביחד עם שר החקלאות דאז עודד פורר.<ref></ref>

לקראת הבחירות לכנסת ה־25 הוצבה ברשימה שנית, הפעם במקום ה-12, ולא נבחרה לכנסת.<ref></ref>

שרון נשואה לניצב משנה רן אופיר,<ref name=":0" /> מפקד תחנת נצרת במשטרה וקודם לכן מפקד תחנות משטרה שונות באזור.<ref></ref><ref></ref> השניים מתגוררים בקריית טבעון ולהם שלושה ילדים.<ref name=":0" />

== קישורים חיצוניים ==

== הערות שוליים ==

קטגוריה:חברות הכנסת העשרים וארבע
קטגוריה:חברות מועצה ברשויות מקומיות בישראל
קטגוריה:חברי הכנסת העשרים וארבע
קטגוריה:חברי הכנסת העשרים וארבע: חברי כנסת מכהנים במסגרת החוק הנורווגי
קטגוריה:חברי הכנסת מטעם ישראל ביתנו
קטגוריה:חברי מועצה ברשויות מקומיות בישראל
קטגוריה:בוגרי בית הספר התיכון ע"ש חיים גרינברג
קטגוריה:בוגרות בית הספר התיכון ע"ש חיים גרינברג
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:סגל ynet
קטגוריה:סגל ידיעות אחרונות
קטגוריה:סגל לאשה
קטגוריה:סגני ראשי רשויות מקומיות בישראל
קטגוריה:פעילות ישראל ביתנו
קטגוריה:פעילי ישראל ביתנו
קטגוריה:קריית טבעון: חברי הכנסת
קטגוריה:חברי הכנסת: אנשי תקשורת
קטגוריה:ישראליות שנולדו ב-1970
קטגוריה:ישראלים שנולדו ב-1970